el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el es en en el en el el el el el el el el el el el el el ru el ja el ja el ru el zh el ja el ja el zh el zh el ja el ja el fr el fr el ja el fr el el el el el en el el el el el en el en
Διεθνή Αθλητικά Νέα | Διεθνή Ποδοσφαιρικά ΝέαSERIE AΟ αρχηγός των οργανωμένων με τις πιο πολλές ποινές στην Ευρώπη τρομάζει...
Ο αρχηγός των οργανωμένων με τις πιο πολλές ποινές στην Ευρώπη τρομάζει ακόμα (pics)
Κι αυτό διότι μπορεί να έχει συλληφθεί, να έχει κατηγορηθεί και να έχει τιμωρηθεί πιο πολύ από κάθε άλλον, μα παράλληλα έχει να επιδείξει ένα ιδιαίτερο κοινωνικό πρόσωπο στην ευρύτερη περιοχή του Μπέργκαμο και ταυτόχρονα οι οπαδοί των αντιπάλων ομάδων δείχνουν πρωτοφανή σεβασμό προς το πρόσωπό του, αναγνωρίζοντας ότι αυτά που έχει κάνει στο πλαίσιο ενός όχι και τόσο μεγάλου συλλόγου της χώρας είναι άξια χειροκροτημάτων.
Κάπως έτσι άλλωστε αναδείχθηκε στον οπαδικό χώρο της Αταλάντα στα τέλη της δεκαετίας του ’90, περίπου πέντε χρόνια μετά την πρώτη τιμωρία του για τις ενέργειές του στην εξέδρα. Τότε, το 1998 πρωτοστάτησε προκειμένου να ενοποιηθούν οι διασπασμένοι σύνδεσμοι φίλων της ομάδας που μέχρι τότε ήταν κατακερματισμένοι, ενώ συχνά είχαν και μεταξύ τους κόντρες. Εκείνος όμως κατόρθωσε να πείσει τους Nuova Guardia, BNA, WKA και Nomadi να βάλουν τέλος στις παράλληλες, μοναχικές πορείες τους και να δημιουργήσουν τους Atalanta Supporters. Από τότε η Curva Nord του «Atleti Azzurri d’Italia» δεν θα ήταν ποτέ ξανά η ίδια και κάθε ταξίδι στο Μπέργκαμο θα αποτελούσε πραγματική δοκιμασία για τους φιλοξενούμενους παίκτες και φιλάθλους.
«Γιουβέντους, Μίλαν, Ρόμα, Λάτσιο, Νάπολι… Όλες έχουν πολλούς οπαδούς, περισσότερους από εμάς. Γι’ αυτό και θέλουμε να έχουμε κόντρα μαζί τους. Κι αν δεν υπάρχει, θα τη δημιουργήσουμε εμείς»! Με αυτά τα λόγια είχε εξηγήσει τους λόγους για τους οποίους θέλησε να δει όλους τους φίλους της Αταλάντα μονιασμένους, ενώ παράλληλα δεν σταμάτησε ποτέ να τους κινητοποιεί ώστε να έχουν έντονη παρουσία εξωγηπεδικά και να βοηθούν μέσω εράνων και πάσας φύσης εκδηλώσεις αδύναμους συμπολίτες τους που είχαν ανάγκη. Όπως άλλωστε είχε πει: «Οι τιφόζι πρέπει να ενώσουν την πόλη, να φέρουν τον ένα δίπλα στον άλλο. Είναι υποχρέωση μας να προστατεύσουμε τις πραγματικές αξίες του αθλήματος και του οπαδικού κινήματος και όσο είμαστε εδώ, θα μεταφέρουμε αυτό το πάθος ως το τέλος. Ως το τέλος όμως»…
Κι όσο έπεφταν βροχή οι τιμωρίες από τις ιταλικές Αρχές και οι απαγορεύσεις εισόδου στους αγωνιστικούς χώρους, τόσο μεγάλωνε και ο προσωπικός θρύλος του, με πολλούς ακόμη και οπαδούς άλλων ομάδων να στέκονται στο πλευρό του και να κάνουν λόγο για στοχοποίησή του από την αστυνομία.
Για το αν έχουν δίκιο ή όχι οι υποστηρικτές του, οι απόψεις διίστανται. Ωστόσο η αλήθεια είναι ότι οι τιμωρίες του Γκαλιμπέρτι ξεκίνησαν το πολύ μακρινό 1998 και κανονικά θα ολοκληρώνονταν το 2020. Φέτος δηλαδή, μετά από 22 χρόνια! Κι όμως… Οι Αρχές ανανέωσαν για άλλα τρία χρόνια το… απαγορευτικό, με μια απόφαση η οποία βρήκε σχεδόν το σύνολο των οργανωμένων οπαδών όλων των ομάδων απέναντί της. Όλοι ή περίπου όλοι, σε μια στιγμή σπάνιας αλληλεγγύης ζήτησαν να μπει –επιτέλους- ένα τέλος.
Ακόμη και αυτοί της μισητής Μπρέσια (πόλης με κόντρα με το Μπέργκαμο που ξεπερνά κατά πολύ το οπαδικό σκέλος) οι οποίοι το 2005 –και με αφορμή άλλη μία καταδίκη του Γκαλιμπέρτι- έφτασαν στο σημείο να κρεμάσουν στο γήπεδό τους πανό με το μήνυμα απόλυτης συμπαράστασης: «Nemico leale, Boci non mollare!», δηλαδή «Πιστέ εχθρέ, Μπότσι, μην τα παρατάς»…
Πάντως δεν είναι μόνο οι οπαδοί συνολικά ή οι κάτοικοι του Μπέργκαμο που βλέπουν με σεβασμό των αρχηγό των τιφόζι της Αταλάντα και θεωρούν ότι άδικα κουβαλά στις πλάτες του όλες τις «αμαρτίες» του ιταλικού ποδοσφαίρου. Άνθρωποι από κάθε χώρο κατά καιρούς έχουν ταχθεί ανοιχτά υπέρ του ή –έστω- έχουν διατυπώσει τις ενστάσεις τους, θεωρώντας ότι κάτι… σάπιο υπάρχει εκεί και αυτό δεν είναι ο αρχηγός των Ultras. Αυτή η θέση συμπυκνώνεται στις σκέψεις του δημοσιογράφου Χαβιέ Τζακομπέλι, ο οποίος έγραψε: «Υπάρχει μια πόλη, το Μπέργκαμο, όπου το σημαντικότερο πρόβλημα δεν είναι οι ληστείες, οι ξυλοδαρμοί ή η διακίνηση ναρκωτικών, αλλά ο Bocia, τον οποίο τιμωρούν πάντα και για τα πάντα»… Ολοένα και περισσότεροι πια τάσσονται στο πλευρό του.
Καταλά: «Πολλοί θα υπέγραφαν μια τέτοια συμφωνία»
ΑΠΟΕΛ: Συνέπεια και συνέχεια
ΑΕΚ: Με την… ευρωπαϊκή έκδοσή της
Ανόρθωση: Μοναδικό γιατρικό τα τρίποντα, η «θεραπεία» αρχίζει σήμερα
Ομόνοια: Με φόρα και ίδια φόρμα
Μουντιάλ 2022: Πρωτοβουλία υπεράσπισης των δικαιωμάτων των γυναικών στο Ιράν καλεί τη FIFA να αποβάλει τη χώρα απ’ τη διοργάνωση